се предават данните, посочени в приложение IV към настоящия регламент.
 Член 3
 Процедура
 1. Когато държава членка използва интерфейса, митническите органи свързват националните митнически системи към него, проверяват връзката и гарантират, че тези системи остават оперативно съвместими с този интерфейс.
 2. Когато уведомленията и исканията, посочени в член 26, параграфи 2 и 3 от Регламент (ЕС) 2019/1020, се извършват посредством ICSMS и интерфейса съгласно член 26, параграф 4 от посочения регламент, се прилагат следните разпоредби:
 а)
 митническите органи въвеждат в своите национални митнически системи данните, които трябва да бъдат предадени, ако тези данни не са били вече въведени, и разрешават предаването им чрез интерфейса към ICSMS;
 б)
 органите за надзор на пазара въвеждат в ICSMS данните, които трябва да бъдат предадени, и разрешават предаването на тези данни чрез интерфейса към националните митнически системи на съответните митнически органи;
 в)
 след като предаването на данните, посочени в букви а) и б) от настоящия параграф, бъде разрешено, тези данни се предават на другата система чрез интерфейса;
 г)
 всички последващи предавания на данни, свързани с уведомленията и исканията, се осъществяват чрез интерфейса.
 3. Когато органите за надзор на пазара не отговорят на уведомлението в сроковете, определени в член 27, буква а) от Регламент (ЕС) 2019/1020, ICSMS предава на националните митнически системи чрез интерфейса автоматично съобщение, указващо, че продуктът може да бъде допуснат за свободно обращение, когато са изпълнени всички други изисквания и формалности, свързани с такова допускане.
 Член 4
 Обработка на личните данни
 1. Обработката на лични данни в интерфейса може да се извършва само за следните цели:
 а)
 предоставяне на възможност за обмен на информация между националните митнически системи и ICSMS за целите на контрола на продуктите, въвеждани на пазара на Съюза, в съответствие с членове 25—28 от Регламент (ЕС) 2019/1020;
 б)
 извършване на преобразуването на данни, когато е необходимо, за да се осигури съгласуваност на митническата и немитническата терминология и по този начин да се даде възможност за обмен на информацията, посочена в буква а).
 2. В интерфейса може да се обработват лични данни само за следните категории субекти на данни:
 а)
 физическите лица, чиято лична информация се съдържа в митническата декларация;
 б)
 физическите лица, чиято лична информация се съдържа в придружаващите документи или във всяко друго допълнително документално доказателство, изисквано за проверка на съответствието с правото на Съюза на продуктите, които са декларирани в митническата декларация;
 в)
 упълномощените служители на митническите органи и на органите за надзор на пазара, или на всеки друг съответен орган или на оправомощен орган, чиято лична информация се съдържа в документите по букви а) и б);
 г)
 служители на Комисията и доставчици на трети страни, действащи от името на Комисията, които извършват дейности по експлоатация и поддръжка, свързани с интерфейса.
 3. В интерфейса може да се обработват само следните категории лични данни:
 а)
 име и информация за контакт (включително адрес, код на държавата, електронна поща, телефон) или идентификационен номер на физическите лица, посочени в параграф 2, букви а) и б);
 б)
 име, информация за контакт (включително адрес, код на държавата, електронна поща, телефон) и подпис на